"Integrarea Crimeei a fost decisă în circumstanţe excepţionale, iar repetarea acestei situaţii în alte ţări sau regiuni nu este posibilă", a declarat Serghei Andreiev într-un interviu acordat postului polonez Radio 1, citat de Associated Press.

"Politicieni polonezi evocă riscuri din partea Rusiei la adresa Poloniei sau ţărilor baltice; dar întrebarea-cheie este de ce ar ameninţa Rusia aceste ţări", a subliniat Andreiev, respingând sugestiile că Moscova ar intenţiona să extindă sfera de influenţă.

Rusia a anexat regiunea ucraineană Crimeea în martie 2014, după înlăturarea, pe fondul protestelor, a regimului prorus ucrainean condus de Viktor Ianukovici.